Държавен вестник, бр. 63, 2022 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  63
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ, ОБЩИНИ
И СЪДИЛИЩА
МИНИСТЕРСТВО
НА ЗДРАВЕОПАЗВАНЕТО
ЗАПОВЕД № РД-01-334
от 25 юли 2022 г.
На основание чл. 11, ал. 1, т. 2 от Закона за 
съсловните организации на медицинските сес­
три, акушерките и асоциираните медицински 
специалисти, на зъботехниците и на помощник-
фармацевтите нареждам:
Утвърждавам Кодекс за професионална етика 
на помощник-фармацевтите съгласно приложе­
нието.
Министър:
А. Сербезова
КОДЕКС
за професионална етика на помощник-
фармацевтите
Въведение
Професията на помощник-фармацевта е регу­
лирана професия на територията на Република 
България и нейното упражняване е свързано със 
спазване на изискванията на чл. 4 от Закона за 
съсловните организации на медицинските сес­
три, акушерките и асоциираните медицински 
специалисти, на зъботехниците и на помощник-
фармацевтите (ЗСОМСААМСЗПФ), Закона за 
висшето образование (ЗВО), Закона за лекарстве­
ните продукти в хуманната медицина (ЗЛПХМ) 
и подзаконовите нормативни актове по тяхното 
прилагане.
Помощник-фармацевтът е длъжен да упраж­
нява професията си в рамките на своите ком­
петенции и да оправдава доверието, което му се 
предоставя.
Правилата за професионална етика, регла­
ментирани в този кодекс, са задължителни за 
всички помощник-фармацевти, упражняващи 
професията.
Раздел I
Общи положения
Чл. 1. Помощник-фармацевтът участва в 
предоставянето на информация на пациентите 
съобразно своите компетенции и стриктно спаз­
вайки законодателството на Република България.
Чл. 2. (1) Помощник-фармацевтът трябва да 
изпълнява функциите си честно и почтено и 
по този начин да защитава достойнството на 
професията.
(2) Помощник-фармацевтът трябва да спазва 
научните принципи, принципите на етиката и 
деонтологията и правилата на този кодекс.
Чл. 3. Помощник-фармацевтът трябва да спазва 
изискванията за работно облекло, външен вид и 
приветливост при изпълнението на професио­
налните си задължения.
Чл. 4. Помощник-фармацевтът е длъжен да 
познава и спазва своите професионални пра­
ва и задължения, произтичащи от ЗЛПХМ и 
подзаконовите нормативни актове по неговото 
прилагане, ЗСОМСААМСЗПФ, нормативните 
актове в област­та на здравеопазването, Устава 
на Българската асоциация на помощник-фарма­
цевтите (БАПФ) и този кодекс.
Чл. 5. Помощник-фармацевтът има право да 
откаже изпълнение на професионалните си за­
дължения в случаи на пряка заплаха за здравето 
и живота му, както и при заплаха от нарушаване 
на законите в Република България.
Раздел II
Отношения между помощник-фармацевта
и пациента
Чл. 6. При изпълнение на задълженията си 
помощник-фармацевтът трябва да се въздържа 
от всякакви действия, които могат да доведат до:
1. незаконно практикуване на професията;
2. лична облага;
3. извършване на измама или манипулиране 
на пациентите;
4. участие в нелоялна конкуренция.
Чл. 7. Помощник-фармацевтът оказва уважение 
към пациента, без да го дискриминира по какъвто 
и да било признак. Той трябва да предприема 
всякакви действия, които спомагат, но и да се 
въздържа от всякакви действия, които могат да 
засегнат живота и здравето на пациента.
Чл. 8. Помощник-фармацевтът трябва да уп­
ражнява професията си в интерес на пациента и 
в рамките на задълженията и компетентността си 
съгласно закона, научните принципи и добрите 
професионални практики. За тази цел той трябва 
да бъде информиран и да подобрява уменията си 
чрез продължаващо обучение.
Чл. 9. Помощник-фармацевтът е длъжен да 
спазва правилата за защита на личните данни 
на пациента и няма право да ги предоставя на 
трети лица, с изключение на случаите, посочени 
в закон или подзаконов нормативен акт. 
Раздел III
Отношения между помощник-фармацевтите
Чл. 10. (1) Помощник-фармацевтите си дължат 
морална и професионална помощ.
(2) Забранява се оклеветяването, злословене­
то и злепоставянето на колега чрез изказвания 
и разпространяването на невярна и недоказана 
информация за него.
(3) Лични разногласия между помощник-фар­
мацевтите не могат да бъдат предмет на публични 
полемики.
Чл. 11. В интерес на пациентите помощник-
фармацевтите трябва да работят, спазвайки 
принципите на колегиалността, екипността и 
доверието.
Чл. 12. Помощник-фармацевтът трябва да 
уважава и да отдава внимание на колегите си 
независимо от ранга, образованието или квалифи­
кацията им и да спазва йерархията в структурата/
организацията, в която работи.